open-index/open-wikipedia-markdown huggingface dataset:
Cesiumkloridi

**Cesiumkloridi** (CsCl) on cesium- ja kloridi-ionien muodostama epäorgaaninen ioniyhdiste. 

## Kiderakenne

Cesiumkloridin alkeiskoppi on kuutiollinen ja tilakeskeinen. Yhdisteen rakenteessa jokainen cesiumioni on koordinoitunut kahdeksan kloridi-ionin kanssa ja vastaavasti jokainen kloridi-ioni on koordinoitunut kahdeksan cesiumionin kanssa. Rakennetta voidaan kuvata cesium- ja kloridi-ioneista muodostuneina kuutioina, jotka ovat yhtyneet kärjistään. Jokaisen kloridianioneista muodostuneen kuution keskellä on cesiumkationi ja jokaisen cesiumkationeista muodostuneen kuution keskellä on kloridianioni.

## Valmistus ja käyttö
Cesiumkloridia valmistetaan käsittelemällä pollusiittimineraalia suolahapolla ja tämän jälkeen saostamalla cesiumionit jonain niukkaliukoisena kaksoissuolana. Tämä suola hajotetaan joko hydrolyysin tai sulfidisaostuksen avulla, jolloin muodostuu cesiumkloridiliuos. Cesiumkloridia voidaan valmistaa myös neutraloimalla cesiumkarbonaattia tai cesiumhydroksidia.

Cesiumkloridia käytetään muun muassa fotosähköisissä kennoissa. Sillä on käyttöä myös biokemiallisissa tutkimuksissa. Cesiumkloridin ja etidiumbromidin seosta käytetään erottamaan DNA:ta RNA:sta ja proteiineista sentrifugoinnin avulla. Sentrifugoitaessa cesiumkloridiliuosta suurella nopeudella muodostuu tiheysgradientti siten, että liuos on tiheintä koeputken pohjalla. Eri makromolekyyleillä on eri tiheydet. RNA on raskaampaa kuin DNA, jolloin se painuu koeputken pohjalle ja proteiinit jäävät koeputken pinnalle. Etidiumbromidia käytettäessä yksijuosteinen DNA voidaan erottaa kaksijuosteisesta DNA:sta.

## Lähteet
Minna Paavola

**Minna Johanna Paavola** (s. 21. kesäkuuta 1984 Kotka) on suomalainen yleisurheilija. Hän edusti Karhulan Katajaisia ja hänen valmentajanaan toimi Matti Paavola. Paavola keskittyi urallaan heittolajeihin eli kuulantyöntöön, kiekonheittoon ja moukarinheittoon. Hän ei ole esiintynyt virallisissa kilpailuissa vuoden 2010 jälkeen. Parhaiten Paavola menestyi moukarinheitossa, jossa hänen ennätyksensä oli 60,57 metriä.

## Lähteet
Kaarlo Hildén

**Kaarlo Hildén** voi tarkoittaa seuraavia:

* Kaarlo Hildén (1886–1963), suomalainen taidegraafikko
* Kaarlo Kaiharju (ent. *Hildén*, 1891–1960), suomalainen jääkäri
* Kaarlo Hildén  (1893–1960), suomalainen maantieteilijä ja antropologi, talousmaantieteen professori ja Kauppakorkeakoulun rehtori
* Kaarlo Hildén (1902–1984), suomalainen yritysjohtaja ja kauppaneuvos
* Kaarlo Hildén, Taideyliopiston rehtori, Sibelius-akatemian klassisen musiikin osaston dekaani.
Hannele Kuutti

**Martta Hannele Kuutti** (s. 16. maaliskuuta 1984 Savonlinna) on suomalainen yleisurheilija. Hän edustaa Savonlinnan Rientoa ja hänen valmentajanaan toimii Pekka Kuutti. Uransa aikana Kuutti on kilpaillut useissa eri lajeissa, mutta parasta menestystä hän on saavuttanut moukarinheitossa, jossa hän on saavuttanut pronssia Kalevan kisoissa 2004. Hänen moukarinheiton ennätyksensä 61,14 metriä on vuodelta 2011.

## Lähteet
Max Theiler

**Max Theiler**	 (1899-1972) oli  eteläafrikkalainen lääkäri ja virusten tutkija. Hän toimi vuodesta 1930 Rockefellerin säätiössä. Vuonna 1939 hän keksi keltakuumerokotteen. Vuonna 1951 Theiler sai Nobelin lääketieteen palkinnon keltakuumeen hoitoa ja ehkäisyä koskevasta  tutkimuksesta.

## Lähteet
Hallituksen iltakoulu

**Hallituksen iltakoulu** on Suomen valtioneuvoston epävirallinen työskentelymuoto. Se on kerran viikossa järjestettävä ministerien epävirallinen kokous, jossa valmistellaan asioita ennen valtioneuvoston yleisistuntoa. Iltakoulussa ei tehdä muodollisia päätöksiä. Iltakoulu on tärkeä osa Suomessa vakiintuneesta yhteistyökulttuurista hallituspuolueiden kesken, vaikka se ei sisälly valtiosääntöön.

Iltakoulun kutsuu koolle Suomen pääministeri. Iltakoulun nähdään antavan pääministerille virallisia hallituksen istuntoja enemmän vaikutusvaltaa, koska hän muun muassa päättää esityslistasta. Toisaalta se tarjoaa ministereille keskustelufoorumin ministerivaliokuntien ja ministeriryhmien työskentelyn ohella.

Iltakoulu pidetään yleensä joka keskiviikko kello 17.00. Siihen voivat osallistua ministerien ohella hallituspuolueiden eduskuntaryhmien puheenjohtajat, oikeuskansleri, pääministerin valtiosihteeri sekä valtioneuvoston viestintäjohtaja. Valtioneuvoston yleisistunto pidetään normaalisti torstaisin kello 13.00 ja presidentin esittely perjantaisin kello 11.00.

## Historia

Iltakoulukäytäntö aloitettiin A. K. Cajanderin III hallituksen aikana. Pääministeri kutsui hallituksen keskiviikkoiltaisin virka-asuntoonsa Kesärantaan. Nimensä työmuoto sai alkuperäisestä kokoontumisajankohdastaan ja puhetta johtavan pääministerin viiksistä, joita pidettiin ”rehtorimaisina”. Aluksi keskustelu oli yleisluonteista, mutta pian tilaisuudesta tuli osa seuraavan yleisistunnon valmistelua. J. K. Paasikiven ja Mauno Pekkalan sihteerinä 1940-luvulla toiminut Toivo Heikkilä muisteli, että A. K. Cajander tarjosi iltakoulun yhteydessä vain kahvia ja hedelmiä, mutta hänen seuraajiensa aikana tuli tavaksi aloittaa iltakouluistunto lounaalla.

Iltakoulussa ovat läsnä ministerien lisäksi oikeuskansleri ja pääministerin sihteeri. Kalevi Sorsan I hallituksen aikana mukaan alettiin kutsua hallituspuolueiden eduskuntaryhmien puheenjohtajat. 1980-luvulta alkaen iltakouluihin on osallistunut valtioneuvoston tiedotuspäällikkö. Myös valtiovarainministeriön valtiosihteeri on ajoittain kuulunut iltakoulun kokoonpanoon tarvittaessa käytettävien asiantuntijoiden ja esittelijän lisäksi.

J. K. Paasikivi aloitti pääministerinä iltakoulun pöytäkirjakäytännön. Pöytäkirjaa pitää pääministerin sihteeri, erityisavustaja tai muu pääministerin määräämä henkilö. Pöytäkirjat eivät ole julkisia.

Urho Kekkonen puolestaan innokkaana saunojana liitti pääministerikaudellaan iltakoulun alkuun saunomisen pääministerin virka-asunnon, Kesärannan, saunassa. Tämä perinne katkesi työskentelytahdin tiivistymiseen.

## Lähteet
* 
* 

### Viitteet
Domenico Bartolucci

**Domenico Bartolucci** (7. toukokuuta 1917 Borgo San Lorenzo – 11. marraskuuta 2013 Rooma) oli italialainen säveltäjä, kuoronjohtaja ja katolisen kirkon kardinaali. Hän sai vuonna 1939 sävellysdiplomin Firenzen konservatoriosta. Saman vuoden joulukuun 23. päivänä hänet vihki papiksi Firenzen arkkihiippakuntaan Elia Dalla Costa. Vuonna 1942 Bartolucci sai diplomin Rooman Paavillisesta hengellisen musiikin instituutista. Lisäksi hän sai diplomin Accademia Nazionale di Santa Ceciliasta, jossa hän täydensi sävellysopintojaan Ildebrando Pizzettin johdolla.

Vuonna 1952 Bartolucci nimitettiin Lorenzo Perosin neuvosta Sikstuksen kappelin kuoron varamaestroksi. Perosi kuoli vuonna 1956, ja paavi Pius XII nimitti Bartoluccin Sikstuksen kappelin kuoron johtoon. Bartolucci vastusti Vatikaanin toisen kirkolliskokouksen aikaan latinan hylkäämistä liturgisella uudistuksella. Vaikka hänen nimityksensä oli ”ikuinen”, vuonna 1997 häntä seurasi Giuseppe Liberto. Tuleva paavi Benediktus XVI vastusti Bartoluccin korvaamista, ja hän kutsuikin Bartoluccin 24. kesäkuuta 2006 johtamaan jälleen konserttia Sikstuksen kappelissa. Ohjelmassa oli Giovanni Pierluigi da Palestrinan musiikkia ja myös Bartoluccin omia sävellyksiä, kuten paaville omistettu kuusiääninen motetti ”Oremus pro Pontifice our Benedicto”. Bartolucci johti myös RAI:n kuoroa ja lukuisien italialaisten sinfoniaorkesterien kuoroja.

20. marraskuuta 2010 Bartoluccista tehtiin Santissimi Nomi di Gesù e Maria in Via Latan kardinaalidiakoni. Hän sai vapautuksen piispanvihkimyksen vaatimuksesta kardinaaliksi nimitettäessä. Koska Bartolucci oli kardinaaliksi päästessään yli 80-vuotias, hänellä ei ollut enää mahdollisuutta osallistua konklaaviin.

Bartoluccin sävellystuotantoon kuuluu muun muassa motetteja, messuja, oratorioita sekä soolosoitin- ja kamarimusiikkiteoksia.

## Lähteet
Japaniniibis

**Japaniniibis** (*Nipponia nippon*) on uhanalainen iibislaji.

## Tuntomerkit
Japaniniibis on 56 senttimetriä pitkä. Pesimättömillä yksilöillä on valkoinen höyhenpuku, mutta pesivillä linnuilla on harmaa pää, kaula, selkä ja hartiat. Päässä on tuuhea töyhtö. Naama ja jalat ovat punaiset.

## Levinneisyys
Japaniniibis pesi aiemmin Itä-Venäjällä, Japanissa ja Kiinassa, mutta on sittemmin hävinnyt melkein kaikilta tunnetuilta pesimispaikoiltaan. Ainoa tunnettu jäljellä oleva populaatio pesii Shaanxin maakunnassa Keski-Kiinassa.

## Lisääntyminen
Japaniniibis pesii helmi–kesäkuussa. Munia on 3–4, ja niitä haudotaan keskimäärin 28 päivää.

## Ravinto
Japaniniibis käyttää ravinnokseen taskurapuja, sammakoita, pieniä kaloja, kotiloita ja muita nilviäisiä ja kovakuoriaisia.

## Lähteet
Kunnes elämä meidät erottaa

**Kunnes elämä meidät erottaa** on Timo Rautiainen & Neljäs Sektori -yhtyeen esikoisalbumi, joka julkaistiin 28. syyskuuta 2012. Sen on äänittänyt ja miksannut Mikko Karmila ja tuottanut yhtyeen basisti Valtteri Tynkkynen, joka on myös säveltänyt ja sanoittanut suurimman osan levyn kappaleista. Lisäksi levyn kappaleita ovat olleet tekemässä Timo Rautiainen, Jarkko Martikainen ja Jarkko Petosalmi.

Albumin ensimmäinen single ”Vastavirtaan” ilmestyi huhtikuussa 2012. Timo Rautiaisen mukaan albumin musiikillinen linja on hänen soolojulkaisujaan linjakkaampi ja albumilla ei kuulla ollenkaan esimerkiksi mandoliinia tai puhallinsoittimia, joita kuultiin Rautiaisen sooloalbumeilla.

Albumi nousi Suomen virallisen listan sijalle 5.

## Kappaleet
Kaikki sovitukset Timo Rautiainen & Neljäs Sektori. Kosketinsovitukset Petri Tiainen ja Valtteri Tynkkynen.

# 
# 
# 
# 
# 
# 
# 
# 
# 
# 
# 

## Kokoonpano
* Timo Rautiainen – laulu, kitara, baritonikitara
* Jussi Nikula – rummut
* Valtteri Tynkkynen – basso, laulu
* Jarkko Petosalmi – kitara
* Peter Engberg – kitara, akustinen kitara

+

* Petri Tiainen – koskettimet, kellopeli
* Tommi Salmela – laulu (”Kirvesmies ja riivaaja”), taustalaulu (”Vanha ja janoinen”)
* Maria Lund – taustalaulu (”Kirvesmies ja riivaaja”, ”Petturi”)
* Mikko Karmila – äänitys ja miksaus (Drumforest- ja Sonic Pump -studiot)
* Minerva Pappi – masterointi (Finnvox)
* Kalle Pyyhtinen / Utudesign.net – kannet

## Arvostelut
* Desibeli.net: 
* Imperiumi: 9-/10
* Inferno: 
* Kaaoszine: 8/10
* Noise.fi: 

## Lähteet

## Aiheesta muualla
* 
*
Gazprombank

**Gazprombank** tai lyhennettynä **GPB** () oli lainakannaltaan Venäjän kolmanneksi suurin pankki vuoden 2013 alussa. Pankkikonsernin asiakaskuntaan kuului vuoden 2011 lopussa 45&nbsp;000 yritystä ja noin kolme miljoonaa henkilöasiakasta. Pankki kuuluu valtiolliseen Gazprom-konserniin.

Lokakuussa 2017 Telia ilmoitti myyvänsä osuutensa venäläisestä teleoperaattorista MegaFonista lähes miljardin euron kauppahintaan Gazprombankille.

Kun Venäjä oli aloittanut suurhyökkäyksensä Ukrainaan, pankin entinen vara­johtaja Igor Volobujev loikkasi Ukrainaan ja värväytyi Ukrainan armeijan Venäjän vapaus -legioonaan, jossa oli kesäkuussa 2022 yli 400 venäläistä taistelijaa.

## Lähteet

## Aiheesta muualla
*Top Banks in Russia, ranked by total assets (as of December 31, 2011)   (banksdaily.com)
*How Gazprom lost control of Gazprombank (11/2011)  (ft.com)
John Blackwood McEwen

**John Blackwood McEwen** (1868 Hawick – 1948) oli skotlantilainen säveltäjä. Hän valmistui vuonna 1888 *Master of Arts* -arvolla Glasgow’n yliopistosta. Hän jatkoi opintojaan Royal Academy of Musicissa Lontoossa. Vuonna 1895 hän sai nimityksen South Parish Churchin kuoromestariksi Greenockissa; hän opetti tällöin Athenaeum School of Musicissa Glasgow’ssa.

Vuonna 1898 McEwen palasi Royal Academy of Musiciin harmonian ja sävellyksen professorina. Hän toimi sen rehtorina vuosina 1924–1936. Hänet lyötiin ritariksi vuonna 1931, ja hän sai oikeustieteen kunniatohtorin arvon Glasgow’n yliopistosta vuonna 1933. Hänen tunnetuin teoksensa on *Solway Symphony*. Geoffrey Tozer levytti Chandos Recordsille albumin hänen pianosävellyksiään.

## Lähteet

## Aiheesta muualla
* IMSLP: Ilmaisia nuotteja
Liuskamerisinappi

**Liuskamerisinappi** (*Cakile maritima* subsp. *baltica*) on ristikukkaiskasveihin kuuluvan merisinapin alalaji. Se on yksivuotinen, kalju, haarovavartinen ruoho. Möyheät lehdet ovat pariosaisia, lisäksi usein pariliuskaisia. Teriö on sinipunainen tai valkoinen. Erityisesti Pohjanlahden rannikolla esiintyy pieni- ja vaaleateriöisiä yksilöitä. 

Liuskamerisinappi on Itämeren alueen kotoperäinen merisinapin alalaji, jota esiintyy lisäksi Pohjanmeren rannikolla Etelä-Norjassa. Suomessa sitä kasvaa luonnonvaraisena koko rannikon matkalla. Muita merisinapin alalajeja Suomessa on tavattu korkeintaan satunnaistulokkaina.

## Lähteet
* Hämet-Ahti, Leena, Suominen, Juha, Ulvinen, Tauno & Uotila, Pertti (toim.) 1998: Retkeilykasvio, 4. uudistettu painos, 656 s. Luonnontieteellisen keskusmuseon kasvimuseo. Helsinki.

### Viitteet
Hans Adolf Krebs

**Hans Adolf Krebs** (25. elokuuta 1900 – 22. marraskuuta 1981) oli saksalainen biokemisti, joka sai vuonna 1953 Nobelin lääketieteen palkinnon sitruunahappokierron löytämisestä. Samana vuonna palkittiin myös Fritz Lipmann.

Krebs syntyi Hildesheimissa ja oli paikkakunnan juutalaisen korvalääkärin poika. Hän opiskeli lääketiedettä useissa saksalaisissa yliopistoissa ja lisäksi kemiaa Berliinissä. Hän työskenteli sairaalalääkärinä, kunnes kansallissosialistit lakkauttivat hänen virkansa vuonna 1933. Silloin hän sai kutsun Cambridgeen. Cambridgesta hän siirtyi Sheffieldin yliopistoon, missä työskenteli lähes 20 vuotta ennen siirtymistään Oxfordin yliopistoon.

Krebs tutki solujen aineenvaihduntaa jo Saksassa Freiburgin yliopistossa, jossa hän löysi ensimmäisen syklisen aineenvaihduntaprosessin, jota kutsutaan nimellä ureakierto. Vuonna 1937 työskennellessään Sheffieldissä hän julkaisi soluissa tapahtuvan kemiallisten reaktioiden sarjan, jossa ravintoaineista peräisin olevat hiiliatomit hapettuvat hiilidioksidiksi ja samojen molekyylien sisältämät vedyt siirtyvät elektroninsiirtäjäkoentsyymeille. Tämä nimellä Krebsin kierto tai sitruunahappokierto kutsuttu prosessi vapauttaa kaksi kolmasosaa ylempien eliöiden energiasta, ja se on ollut keskeinen tekijä, kun on haluttu ymmärtää solujen aineenvaihduntaa ja molekyylibiologiaa.

## Lähteet
Kirsi Koro

**Kirsi Karoliina Koro** (s. 22. kesäkuuta 1976 Virrat) on suomalainen yleisurheilija. Hän edustaa Virtain Urheilijoita ja hänen valmentajanaan toimii Pauli Ruohonen. Koro on keskittynyt heittolajeihin, eli kuulantyöntöön, kiekonheittoon, moukarinheittoon ja painonheittoon. Parhaiten Koro on menestynyt moukarinheitossa, jossa hänen ennätyksensä on 61,34 m. Vuoden 2013 moukarinheiton SM-talvimestaruuskisoissa Koro sai pronssia. Kalevan kisoissa hän sijoittui moukarinheitossa parhaimmillaan viidenneksi vuonna 2007.

## Lähteet
Joseph Ponniah

**Joseph Ponniah** (12. lokakuuta 1952 – 19. toukokuuta 2025) oli srilankalainen roomalaiskatolinen piispa. Hänet vihittiin papiksi Trincomalee-Batticaloan hiippakuntaan 30. huhtikuuta 1980 ja nimitettiin sen vihkipiispaksi sekä Mons in Mauretanian titulaaripiispaksi 19. helmikuuta 2008. Piispaksi vihkiminen seurasi 24. toukokuuta. Pääkonsekraattorina toimi Joseph Kingsley Swampillai, jota avustivat Mario Zenari ja Warnakulasurya Wadumestrige Devasritha Valence Mendis.

3. heinäkuuta 2012 Ponniah sai Batticaloan hiippakunnan irrottauduttua nimityksen sen piispaksi. Hän irtisanoutui tehtävästään elokuussa 2024.

## Lähteet
Katri Räsänen

**Katri Anneli Räsänen** (s. 31. toukokuuta 1980 Kotka) on suomalainen yleisurheilija. Hän edusti Karhulan Katajaisia ja hänen valmentajanaan toimi Reijo Nimander. Räsänen keskittyi moukarinheittoon. Parhaiten Räsänen menestyi moukarinheitossa, jossa hänen ennätyksensä on 59,85 metriä. Hän edusti Suomea Münchenin EM-kilpailuissa 2002 karsiutuen jatkosta. Kalevan kisoista hän on saavuttanut hopeaa ja pronssia.

## Lähteet
Joseph Kingsley Swampillai

**Joseph Kingsley Swampillai** (s. 9. joulukuuta 1936) on srilankalainen roomalaiskatolinen piispa. Hänet vihittiin papiksi 20. joulukuuta 1961 ja nimitettiin Trincomalee-Batticaloan hiippakunnan johtoon 17. maaliskuuta 1983. Piispaksi vihkiminen seurasi 7. toukokuuta. Pääkonsekraattorina toimi Agnelo Rossi, jota avustivat Duraisamy Simon Lourdusamy ja Adam Kozłowiecki.

3. heinäkuuta 2012 Batticaloan hiippakunnan irrottauduttua Swampillai jatkoi toimintaansa Trincomaleen hiippakunnan piispana.

## Lähteet
Warnakulasurya Wadumestrige Devasritha Valence Mendis

**Warnakulasurya Wadumestrige Devasritha Valence Mendis** (s. 21. toukokuuta 1958) on srilankalainen roomalaiskatolinen piispa. Hänet vihittiin papiksi Chilawin hiippakuntaan 20. heinäkuuta 1985 ja nimitettiin sen koadjuuttoripiispaksi 17. tammikuuta 2005. Piispaksi vihkiminen seurasi 2. huhtikuuta. Pääkonsekraattorina toimi Frank Marcus Fernando, jota avustivat Oswald Thomas Colman Gomis ja Joseph Kingsley Swampillai.

Mendisistä tuli 19. lokakuuta 2006 Chilawin piispa.

## Lähteet
Hannu Kyösola

**Hannu Olavi Kyösola** (26. tammikuuta 1945 Turku – 24. marraskuuta 2004 Lohja) oli suomalainen yleisurheilija. Kyösola saavutti urallaan useita SM-mitaleita. Erityisesti hän menestyi kymmenottelussa ja pituushypyssä. Hän voitti kymmenottelun Suomen mestaruuden Kalevan kisoissa 1969 ja sijoittui kolmen parhaan joukkoon jokaisena vuonna 1967–1971. Kyösola paransi kymmenottelun Suomen ennätystä  kolme kertaa, parhaimmillaan tulokseen 7&nbsp;669 pistettä.  Hänen pituushypyn ennätyksensä on 782 Ruotsi-maaottelusta vuodelta 1972. Lisäksi hän voitti pituushypyn SM-hallimestaruuden vuosina 1967 ja 1970. Kaikkiaan Kyösola keräsi urallaan Kalevan kisoista kahdeksan SM-mitalia, joista yksi oli kultaa, viisi hopeaa ja kaksi pronssia, SM-hallikisoista seitsemän mitalia, joista kolme oli kultaa, kolme hopeaa ja yksi pronssinen, sekä yhden hopean viestijuoksun SM-kilpailuista.

Kyösola edusti Suomea Yleisurheilun Euroopan-mestaruuskilpailuissa Ateenassa 1969 kymmenottelussa ja pituushypyssä. Hän sijoittui kymmenottelussa 14:nneksi ja pituushypyssä 16:nneksi. Helsingin EM-kisoissa 1971 hän oli kymmenottelussa kahdeksastoista. Lisäksi hän edusti Suomea useissa yleisurheilumaaotteluissa. 

Kyösolan urheiluseura vuodesta 1972 oli Viipurin Urheilijat. Aiemmat seurat olivat Rantasalmen Urheilijat, Mikkelin Kilpa-Veikot ja Lahden Sampo. Urheilija itse piti uransa parhaimpana saavutuksena vuoden 1969 Kalevan kisoja, joissa hän osallistui pituushyppyyn ja kymmenotteluun. Ennen kymmenottelun viimeistä lajia Kyösola venyi pituudessa hopealle tuloksella 764 häviten voittajalle, Pertti Pousille vain neljä senttiä ja juoksi kymmenottelun ratkaisevalla lajilla 1&nbsp;500 metrillä vielä niin hyvän ajan, että voitti lajin Suomen mestaruuden.. Hannu Kyösola lopetti urheilu-uransa kauteen 1975, jolloin hän jäi SM-kisojen pituushypyssä sijalle 11 ja juoksi Viipurin Urheilijoiden pikaviestijoukkueessa viidenneksi. Urheilu-uran jälkeen hän toimi poikien liikunnan opettajana muun muassa Ikaalisissa lukuvuoden 1978–1979.  

Hannu Kyösolan ennätystuloksia lajeittain:  
*kymmenottelu 7&nbsp;669 
*100 m 10,8 
*pituus 782
*kuula 14,54
*korkeus 181
*400 m 49,2
*110 m aidat 14,8
*kiekko 42,34
*seiväs 380
*keihäs 73,18
*1500 m 4.30,0
*kolmiloikka 15,18

Hannu Kyösolan kaksoisveli Heikki oli myös yleisurheilija. Vuonna 1973 hän paransi Hannun nimissä ollutta kymmenottelun Suomen ennätystä tulokseen 7&nbsp;689..  Hannu ja Heikki muodostavat ainutlaatuisen ottelijaparivaljakon koko maailmassa. Kaksoisveljistä molemmat olivat kymmenottelijoita sekä hyppääjiä. He kummatkin voittivat kymmenottelussa SM-kultaa ja tekivät lajin Suomen ennätyksen. Lisäksi he voittivat hyppylajeissaan SM-hopeaa. Jopa heidän parhaat EM-sijoituksensa olivat samat. Yhtäläisyydet jatkuvat vielä tämän jälkeenkin, sillä molemmat työskentelivät urheilu-uriensa jälkeen liikunnan lehtoreina. 

## Lähteet
* 

### Viitteet
Jenni Viljanen

**Jenni Emilia Viljanen** (s. 11. helmikuuta 1983 Lavia) on entinen suomalainen yleisurheilija. Hän edusti Porin Pyrintöä ja hänen valmentajanaan toimi Arto Rinta-aho. Viljanen keskittyi urallaan kuulantyöntöön ja moukarinheittoon. Kalevan kisoissa hän saavutti pronssia moukarinheitossa vuonna 2005. Moukarinheitossa hänen ennätyksensä on 59,45&nbsp;m.

## Lähteet
Mika Hannula

**Mika Hannula** -nimisiä henkilöitä ovat:

* Mika Hannula (s. 1967), kuvataiteen tutkija, kriitikko ja kuraattori, Kuvataideakatemian rehtori 2001–2005
* Mika Hannula (s. 1968), tietojohtamisen professori ja Tampereen ammattikorkeakoulun rehtori
* Mika Hannula (s. 1979), ruotsalainen jääkiekkoilija.
Katariina Lahti (moukarinheittäjä)

**Katariina Laura Aleksandra Lahti** (s. 11. maaliskuuta 1982 Espoo) on suomalainen moukarinheittäjä. Hän edusti Espoon Tapioita ja hänen valmentajanaan toimi Arto Rinta-aho. Lahden ennätys moukarinheitossa on 59,13 m. Alle 20-vuotiaiden EM-kilpailuissa 2001 hän sijoittui 12:nneksi ja alle 23-vuotiaiden EM-kilpailuissa 2003 hän karsiutui loppukilpailusta. Hänellä on nuorten maaotteluedustuksia. 

## Lähteet
Etran Finatawa

**Etran Finatawa** on nigeriläistä maailmanmusiikkia esittävä yhtye, jonka jäsenet kuuluvat kahteen paimentolaiskansaan: tuaregeihin ja wodaabeihin. Vuonna 2004 perustetun yhtyeen nimi merkitsee "perinteen tähtiä". Se on kiertänyt eri maanosissa ja esiintynyt muun muassa WOMAD-festivaalilla.

Vuonna 2007 Etran Finatawa oli ehdolla BBC Radio 3 -maailmanmusiikkipalkinnon saajaksi uusien tulokkaiden kategoriassa debyyttialbumillaan *Introducing Etran Finatawa* (2006). Sittemmin yhtye on julkaissut albumit *Desert Crossroads* (2007), *Tarkat Tajje / Let's Go!* (2010), ja *Sahara Sessions* (2013).  

## Lähteet

## Aiheesta muualla
* AllMusic: Etran Finatawa
Helttaminttu

**Helttaminttu** (*Elsholtzia ciliata*) on kasvilaji helttaminttujen suvussa huulikukkaiskasvien heimossa. Laji kasvaa luonnonvaraisena laajalla alueella Aasiassa, ja sitä käytetään lähinnä Vietnamissa yrttinä.

## Kuvaus

Helttaminttu on yleensä 30–50 senttimetriä korkeaksi kasvava yksivuotinen ruohovartinen kasvi. Varret ovat pystyjä ja karvattomia tai pehmeäkarvaisia. Lehdet ovat suikeat tai puikeat ja 3–9 senttimetriä pitkät sekä 1–4 senttimetriä leveät. Lehdet ovat sahalaitaiset ja kärjeltään pitkäsuippuiset.

Kukinto on 2–7 senttimetriä pitkä ja rakenteeltaan toispuolinen tähkä. Kukkien suojuslehdet ovat puikeat tai leveän pyöreähköt ja noin 4 millimetriä pitkät. Kukat ovat kaksineuvoisia. Tiheän valkokarvainen kukkaperä on noin 1,2 millimetriä pitkä. Verhiö on noin 1,5 millimetriä pitkä ja pehmeäkarvainen. Noin 4,5 millimetrinen teriö on kaksihuulinen ja väritykseltään violetti. Hedelmä on kota.

## Levinneisyys ja elinympäristö

Helttaminttu kasvaa luontaisena Aasiassa laajalla alueella. Sitä esiintyy Intiassa, Japanissa, Kiinassa, Laosissa, Malesiassa, Mongoliassa, Myanmarissa, Thaimaassa, Venäjällä ja Vietnamissa. Kasvi viihtyy monenlaisissa ympäristöissä merenpinnankorkeudelta aina 3&nbsp;400 metriin.

## Käyttö

Helttaminttua käytetään vietnamilaisessa keittiössä yrttinä. Kasvin lehdet käytetään usein tuoreena ja tarjoillaan tavallisesti useiden muiden yrttien seassa. Myös kasvin jauhettuja siemeniä käytetään mausteena. Lajia on käytetty jonkin verran myös koristekasvina.

## Lähteet

### Viitteet
Kiertokytkin

**Kiertokytkin** (tai *vääntökytkin*) on moniasentoinen elektroniikassa käytetty kytkin, jonka asentoa vaihdetaan kiertämällä. Kiertokytkimen etuja keinu- ja vipukytkimeen verrattuna ovat suurempi kytkentäasentojen määrä ja pienempi riski vaihtaa kytkimen asento tahattomasti.

## Lähteet

## Aiheesta muualla
Aleviitit

**Aleviitit** tai **alevit** ovat šiialaisia muslimeja, joita asuu lähinnä Turkissa ja Balkanilla. Aleviitteihin kuuluu niin etnisiä turkkilaisia kuin kurdejakin. Aleviitteja on turkkilaisista noin 20 prosenttia, ja he ovat enemmistöltään sunnalaisen maan suurin uskonnollinen vähemmistö.

Alevilaisuus kehittyi Turkissa 1100-luvulla. Aleviitit johtavat nimensä Ali ibn Abi Talibista eli imaami Alista. Aleviittien uskonkäsitykset ovat šiialaisia, ja niissä on merkittäviä vaikutteita myös suufilaisuudesta sekä vähäisempiä vaikutteita buddhalaisuudesta, manikealaisuudesta, zarathustralaisuudesta ja šamanismista. Aleviitit eivät harjoita islamiin kuuluvia pyhiinvaellusta Mekkaan, viittä päivittäistä rukousta tai Ramadan-paastoa. He kokoontuvat moskeijoissa, joita Turkki ei tunnusta. Monet turkkilaiset sunnit pitävät aleviitteja vääräoppisina.

Alevilaisuus on sukua Turkin naapurimaa Syyrian alavilaisuudelle, mutta ne ovat eri lahkoja.

## Lähteet
Etta Jones

**Etta Jones** (25. marraskuuta 1928 Aiken, South Carolina – 16. lokakuuta 2001 Mount Vernon, New York) oli yhdysvaltalainen jazzlaulaja. Hän teki yhteistyötä muiden muassa Buddy Johnsonin, Barney Bigardin, Earl Hinesin, Art Blakeyn ja saksofonisti Houston Personin kanssa. Hän debytoi levytyksellä vuonna 1944, ja hänen viimeinen albuminsa, *Etta Jones Sings Lady Day*, julkaistiin samana päivänä, kun hän kuoli syövän komplikaatioihin.

Eräs Jonesin hittikappaleista oli ”Don’t Go to Strangers” (1960).

## Diskografia
Lähde: 
### Albumit
* *The Jones Girl... Etta... Sings, Sings, Sings* (King, 1958)
* *Don’t Go to Strangers* (Prestige, 1960)
* *Something Nice* (Prestige, 1961)
* *So Warm: Etta Jones and Strings* (Prestige, 1961)
* *From the Heart* (Prestige, 1962)
* *Lonely and Blue* (Prestige, 1962)
* *Love Shout* (Prestige, 1963)
* *Hollar!* (Prestige, 1963)
* *Soul Summit Vol. 2* (Prestige, 1963)
* *Jonah Jones Swings, Etta Jones Sings* (Crown, 1964)
* *Etta Jones Sings* (Roulette, 1965)
* *Etta Jones ’75* (20th Century / Westbound 1975)
* *Ms. Jones to You* (Muse, 1976)
* *My Mother’s Eyes* (Muse, 1978)
* *If You Could See Me Now* (Muse, 1979)
* *Save Your Love for Me* (Muse, 1981)
* *Love Me with All Your Heart* (Muse, 1984)
* *Fine and Mellow* (Muse, 1987)
* *I’ll Be Seeing You* (Muse, 1988)
* *Sugar* (Muse, 1990)
* *Christmas with Etta Jones* (Muse, 1990)
* *Reverse the Charges* (Muse, 1992)
* *At Last* (Muse, 1995)
* *My Gentleman Friend* (Muse, 1996)
* *The Melody Lingers On* (HighNote, 1996)
* *My Buddy: Etta Jones Sings the Songs of Buddy Johnson* (HighNote, 1997)
* *Some of My Best Friends Are... Singers with [[Ray Brown]]* (Telarc, 1998)
* *All the Way* (HighNote, 1999)
* *Together at Christmas* (HighNote, 2000)
* *Easy Living* (HighNote, 2000)
* *Etta Jones Sings Lady Day* (HighNote, 2001)
* *Don’t Misunderstand: Live in New York* (Houston Personin kanssa; HighNote, 2007)
* *The Way We Were: Live in Concert* (Houston Personin kanssa; HighNote, 2011)

### Vierailevana artistina
#### Houston Personin kanssa
* *The Real Thing* (Eastbound, 1973)
* *The Lion and His Pride* (Muse, 1994)
* *Christmas with Houston Person and Friends* (Muse, 1994)

## Lähteet

## Aiheesta muualla
Frederick Chapman Robbins

**Frederick Chapman Robbins**	 (25. elokuuta 1916 – 4. elokuuta 2003) oli yhdysvaltalainen tutkija, joka sai vuonna 1954 Nobelin lääketieteen palkinnon poliovirukseen liittyvästä tutkimuksesta.

## Lähteet
Veloso

**Veloso** on muun muassa seuraavien henkilöiden sukunimi:

* Caetano Veloso (s. 1942), brasilialainen säveltäjä ja laulaja
* Eurico dos Santos Veloso (1933–2023), brasilialainen katolinen arkkipiispa
* Gustavo César Veloso (s. 1980), espanjalainen maantiepyöräilijä
* José Fernandes Veloso (1916–2006), brasilialainen katolinen piispa.
* Miguel Veloso (s. 1986), portugalilainen jalkapalloilija
* Moreno Veloso (s. 1972), brasilialainen muusikko
Pertti Purola

**Pertti Purola** (s. 20. toukokuuta 1963) on suomalainen entinen pikajuoksija. Hän edusti aktiiviurallaan Oulun Pyrintöä.

Purola sijoittui toiseksi 200 metrin juoksussa Kalevan kisoissa 1992 ja kolmanneksi 100 metrin juoksussa samoissa kilpailuissa sekä Kalevan kisoissa 1994. Hän saavutti SM-mitaleja myös sisäradoilla ja viestijuoksussa. Hänen ennätyksensä 100 metrillä oli 10,49 ja 200 metrillä 21,23. Hän osallistui Helsingin EM-kilpailuissa 1994 200 metrille ja 4×100 metrin viestiin. Hänellä on maaotteluedustuksia. 

## Lähteet
Hugo Theorell

**Axel Hugo Theodor Theorell** (1903-1982) oli ruotsalainen tutkija, joka sai vuonna 1955 Nobelin lääketieteen palkinnon  hapettumiseen vaikuttavia entsyymejä koskevasta  tutkimuksesta.

Theorell työskenteli uransa alussa Pariisissa Albert Calmetten kanssa. Vuosina 1924–1935 hän tutki veren rakennetta ultrasentrifugin avulla. Myöhemmin hän tutki hengitysentsyymien toimintaa.

## Lähteet
Tor Therman

**Tor Therman** (17. elokuuta 1903 Helsinki – 16. toukokuuta 1973 Helsinki) oli suomalainen rehtori ja oppikoulunopettaja, joka toimi sotasyyllisyysoikeuden jäsenenä vuosina 1945–1946.

Tor Therman valmistui filosofian kandidaatiksi vuonna 1925 ja maisteriksi vuonna 1927. Hän toimi opettajana ruotsinkielisessä Läroverket för gossar och flickor -koulussa Helsingissä vuosina 1927–1930 sekä Töölön Svenska Samskolanissa lehtorina vuodesta 1930 ja rehtorina vuodesta 1940. Vuodesta 1946 Therman toimi valtion elokuvalautakunnan varapuheenjohtajana.

Vuosina 1945–1946 Tor Therman oli yksi eduskunnan sotasyyllisyysoikeuteen valitsemasta 12 jäsenestä ja ainoa Ruotsalaisen kansanpuolueen edustaja tuomioistuimessa. Oikeudenkäynnin päätteeksi langetetun tuomion perustelut muodostuivat juuri Thermanin esittämän lausunnon mukaan.

Tor Thermanin veli oli kirjailija Erik Therman.

## Julkaisuja
* *Framtidens uppfostran.* 1945.
* *Finlands väg genom tiderna.* 1947.

## Lähteet
* *Kuka kukin on 1966*. Helsinki: Otava.
* *Kuka kukin on 1978*. Helsinki: Otava.
* Soini, Yrjö: *Kuin Pietari hiilivalkealla: Sotasyyllisyysasian vaiheet 1944–1949.* Helsinki: Otava, 1956.
*
Rapaces de Gap

**Rapaces de Gap** on ranskalainen jääkiekkoseura, joka pelaa maan pääsarjassa Ligue Magnusissa.

## Joukkue kaudella 2025-2026

### Valmennus & Joukkueenjohto
* **Päävalmentaja & Toimitusjohtaja:** Luciano Basile 
* **Apuvalmentaja:** Sébastien Rohat 
* **Maalivahtivalmentaja:** Jeff Battah 
* **Fysiikkavalmentaja:** Hugo Pierron 
* **Huoltopäällikkö:** Christophe Clément 

*Lähde: EliteProspects*

## Lähteet

## Aiheesta muualla

* Seuran viralliset kotisivut
Aunimarjut Kari

**Aunimarjut Kari** (s. 2. elokuuta 1967) on Raahessa asuva runoilija, joka on tehnyt myös laululyriikkaa. Kari suoritti kasvatustieteen maisterin tutkinnon vuonna 2010  ja toimii luokanopettajana Kalajoella.

## Tuotanto
Karin kirjallinen tuotanto käsittää pääasiassa runoja. Tiivis yhteistyö säveltäjä Kaj Chydeniuksen kanssa alkoi vuonna 2000 ja jatkuu yhä. Karin laululyriikkaa ovat säveltäneet muiden muassa Oliver Kohlenberg, Toni Edelmann, Mikki Nuorivaara, Ilkka Aaltonen ja Juha Lehmus.

Vuonna 2002 Kari julkaisi Alfred Kordelinin säätiön tuella Eino Leinon tuotantoa käsittävän cd:n *Hymyilevä apollo*. Seuraavana vuonna Topelius-seuran tilauksena Zachris Topeliuksen runoja *Taiteilijaseuran albumiin* levylle lausuttuna ensimmäisenä maailmassa.

Kokoelma *Pienen veneen laulu* (2016) 
sisältää Ellen Thesleffin teoksen *Dikter och tankar* kokonaisena ensi kerran suomen kielellä. Karin runoja on käännetty venäjäksi antologioissa *Голос женщины - Naisen ääni* (2017) ja *Pietarista Helsinkiin* (2018). *Tuo vuorilta ruusu musta* (2018) -kokoelma  sisältää suomennoksia J. L. Runebergin ja Z. Topeliuksen runoista.

## Teokset
* 
* 
* 
* 
* 
* 
* 
* 
* 
* 
* 

## Palkintoja ja apurahoja

* V. A. Koskenniemi Runokilpailu 1. sija 2021 
* Suomen Kulttuurirahasto, Pohjois-Pohjanmaan rahasto 2021, 4&nbsp;500 €
* Suomen Kulttuurirahasto 2019, 4&nbsp;000 €
* Majaoja Lied, 2018, 2. jaettu sija säveltäjä Juha Lehmuksen kanssa
* Alfred Kordelinin säätiö, Raahen rahasto 2011, 2&nbsp;000€
* Kirjailijoiden ja kääntäjien kirjastoapurahalautakunta 2008, 3&nbsp;000€
* Kirjailijoiden ja kääntäjien kirjastoapurahalautakunta 2005, 2&nbsp;000€
* Raahen kaupungin taidetunnustuspalkinto 2002 
* Alfred Kordelinin säätiö 2001, 10&nbsp;000mk

## Lähteet

## Aiheesta muualla
* Aunimarjut Karin blogisivu
* Aunumarjut Karin sanoituksia Fono-äänitetietokannassa
* Aunumarjut Kari ntamon sivuilla
Bence Bogányi

**Bence Bogányi** (s. 1976) on unkarilaissyntyinen, myös Suomessa työskennellyt fagotisti. Hänen opettajiinsa ovat lukeutuneet Jussi Särkkä ja Klaus Thunemann.

Bogányi syntyi muusikkoperheeseen ja aloitti fagotinsoiton opiskelun Unkarissa 9-vuotiaana. Myöhemmin hän opiskeli Sibelius-Akatemiassa, Hochschule für Musik Detmoldissa ja Nordplus-stipendillä Malmössä. Vuonna 2004 hän valmistui Hochschule für Musik "Hanns Eislerista". Vuonna 1997 hän voitti ensimmäisen palkinnon kansainvälisessä Crusell-kilpailussa Suomessa ja vuonna 2006 ensimmäisen palkinnon Fernand Gillet–Hugo Fox-kilpailussa Indianapolisissa.

Bogányista tuli vuonna 1997 Suomen Kansallisoopperan soolofagotisti Helsingissä; vuonna 2002 hän sai saman aseman Helsingin kaupunginorkesterissa, ja vuonna 2005 hän siirtyi Berliinin radion sinfoniaorkesteriin. Vuonna 2007 hänestä tuli Münchenin filharmonisen orkesterin soolofagotisti.

Bogányi kantaesitti vuonna 2005 Kalevi Ahon hänelle säveltämän fagottikonserton. Hän on myös kiertänyt esittämässä kamarimusiikkia, ja pianisti Brigitte Engelhardin ja oboisti Clara Dentin kanssa hän julkaisi kamarimusiikkialbumin *Le charme du Basson*. Vuonna 2009 hänestä tuli Hochschule für Musik Nürnbergin professori. Hän on pianisti Gergelyn ja sellisti-kapellimestari Tiborin veli.

## Lähteet
Pak

**Pak** voi tarkoittaa seuraavia:

* Paakkolan seisake, Pak
* paketti(a), lyhenne pak tai pkt
* Pakistan, maatunnus PAK
* PaK 38, Pak 40, Pak 43 ja PaK 80, saksalaisia panssarintorjuntatykkejä

## Pak-nimisiä henkilöitä
* Jung H. Pak, yhdysvaltalainen historioitsija ja tietokirjailija
* Pak Chol-Min (s. 1982), pohjoiskorealainen judoka
* Pak Doo-Ik (s. 1942), pohjoiskorealainen jalkapalloilija
* Pak Hon-yong (1900–1955), korealainen kommunisti, itsenäisyystaistelija ja poliitikko
* Pak Hyon Suk (s. 1985), pohjoiskorealainen painonnostaja
* Pak Kil-yon (s. 1942/1943), pohjoiskorealainen diplomaatti ja poliitikko
* Pak Se-ri (s. 1977), eteläkorealainen golfaaja
* Pak Song-chol (1913–2008), pohjoiskorealainen poliitikko, pääministeri 1976–1977
* Pak Song-chol (s. 1984), pohjoiskorealainen kestävyysjuoksija
* Pak Ui-chun (s. 1932), pohjoiskorealainen poliitikko ja diplomaatti, ulkoministeri 2007–2014
* Pak Yong-mi (s. 1991), pohjoiskorealainen vapaapainija ja maailmanmestari

## Lähteet
PHL

**PHL** (, Profesionalna H'okeina Liga) oli jääkiekon korkein sarjataso Ukrainassa vuosina 2011–2013. Sarja perustettiin vuonna 2011 korvaamaan Ukrainan jääkiekkoliiton ylläpitämän entisen pääsarjan. Sarja oli toiminnassa vain kaksi kautta, minkä jälkeen se kaatui taloudellisiin vaikeuksiin. Ukrainan jääkiekkoliitto otti sarjan rippeet haltuunsa kaudeksi 2013–2014, kunnes uusi Ukrainan jääkiekkoliiga perustettiin.

## Joukkueet
*Bilyi Bars Brovary
*Dinamo Harkova
*Donbass Donetsk-2
*Berkut Kiova
*HK Sokol Kiova
*Kompanion-Naftogaz Kiova
*Levy Lviv
*Vinnytski Haidamaky (vain 2011–2012)

## Mestarit
*2011–2012: Donbass Donetsk-2
*2012–2013: Donbass Donetsk-2

## Lähteet
POL

**POL** voi viitata seuraaviin asioihin:
* Puola (ISO 3166-1 -maakoodi POL)
* Pohjalaisten Osakuntien Laulajat
André Frédéric Cournand

**André Frédéric Cournand**	 (24. syyskuuta 1895 Pariisi, Ranska – 19. helmikuuta 1988 Great Barrington, Massachusetts, Yhdysvallat) oli ranskalaissyntyinen yhdysvaltalainen tutkija, joka sai vuonna 1956 Nobelin lääketieteen palkinnon sydäntä ja verenkiertoa koskevasta tutkimuksesta.

## Lähteet
Werner Forssmann

**Werner Theodor Otto Forssmann** (29. elokuuta 1904 Berliini, Saksa – 1. kesäkuuta 1979 Schopfheim, Länsi-Saksa) oli saksalainen tutkija, joka sai vuonna 1956 Nobelin lääketieteen palkinnon sydäntä ja verenkiertoa koskevasta tutkimuksesta.

## Lähteet
PRI

**PRI** voi olla lyhenne ainakin seuraavista:

*Partido Revolucionario Institucional (*Institutionaalinen vallankumouspuolue*), meksikolainen puolue
**Partito Repubblicano Italiano*, Italian tasavaltalainen puolue
*Puerto Ricon kolmikirjaiminen ISO 3166 -maakoodi
*
PRK

**Prk** voi tarkoittaa seuraavia asioita:
*Korean demokraattisen kansantasavallan tunnus joissakin yhteyksissä
*purkki(a), prk

## Lähteet
Emil Petrovics

**Emil Petrovics** (1930 – 30. kesäkuuta 2011) oli unkarilainen säveltäjä. Hän oli Unkarin tasavallan ansioitunut taiteilija, joka sai myös kaksi Kossuth-palkintoa (1966, 2006).

Petrovics syntyi Serbiassa serbialaiselle isälle ja unkarilaiselle äidille. Hän muutti perheineen Budapestiin toisen maailmansodan aikana. Hän opiskeli Ferenc Farkasin johdolla Ferenc Lisztin musiikkiakatemiassa ja aloitti itse opettamisen siellä vuonna 1968. Hän toimi Unkarin valtionoopperan musiikillisena johtajana vuosina 2003–2005. Säveltäjänä Petrovics vakiinnutti maineensa sodanvastaisella yksinäytöksisellä *C'est la guerre* -oopperalla (1961). Hänen muuhun tuotantoonsa kuuluu muun muassa kaksi sinfoniaa ja kamarimusiikkia.

## Lähteet
Kruunusuvikakkara

**Kruunusuvikakkara** eli **kruunukakkara** eli **kruunupäivänkakkara** eli **vihanneskrysanteemi** (*Glebionis coronaria* tai *Chrysanthemum coronarium*) on kasvilaji suvikakkaroiden (*Glebionis*) suvussa ja asterikasvien heimossa. Lajin luokittelusta ei ole täyttä yksimielisyyttä, ja jotkin lähteet sijoittavat sen krysanteemien (*Chrysanthemum*) sukuun.

## Kuvaus

Kruunusuvikakkara on monihaarainen varreltaan ja lehdiltään vahapintainen ruohovartinen kasvi. Aluslehdet ovat lyhytruotisia, muodoltaan pitkänpyöreitä tai vastapuikeita, laidoiltaan yleensä ehyet ja kärjestään kolmiliuskaisia. Varsilehdet ovat ruodittomia, muodoltaan pariosaisia, laidoiltaan hammaslaitaiset tai ehyet ja yleensä 3–8 senttimetriä pitkiä. Ylimmät varsilehdet ovat pienempiä ja vähemmän selvästi liuskaisia.

Kukinto on asterikasveille tyypillinen mykerö. Mykeröt ovat yleensä 1,5–2,5 senttimetriä leveitä ja kasvavat usein yksittäin, joskus 2–5 ryhmissä. Laitakukkia on 18 tai enemmän, niiden kielet ovat 1–1,5 senttimetriä pitkiä ja väritykseltään valkoisia, kermanvärisiä tai keltaisia. Kehräkukat ovat keltaisia, ja niitä on lukuisia. Kruunusuvikakkara on hyönteispölytteinen. Hedelmät ovat 2–3 millimetriä pitkiä pohjuspähkylöitä.

## Levinneisyys

Kruunusuvikakkaran luontainen levinneisyysalue ulottuu Välimereltä Lähi-idän kautta Etelä-Aasiaan. Lajia on kuitenkin jo pitkään viljelty sekä koriste- että ravintokasvina sen luontaisen alueen ulkopuolella varsinkin Aasiassa.

## Käyttö
Kruunusuvikakkaran lehtiä, versoja ja kukkia käytetään vihanneksena Itä- ja Kaakkois-Aasiassa. Lehdet ja versot voidaan tarjoilla raakana tai kypsennettynä, kukinnoista syödään tavallisesti vain laitakukat, sillä mykerön keskiosaa pidetään yleensä liian kitkerän makuisena. Lajia käytetään myös koristekasvina.

## Lähteet

## Aiheesta muualla
* Pohjolan kasvien pauloissa: ''Glebionis coronaria'' - kruunusuvikakkara
* ITIS: Glebionis coronarium 
* United States Department of Agriculture (USDA): Glebionis coronarium 
* Centre for Agriculture and Biosciences International (CABI): Chrysanthemum coronarium (garland chrysanthemum)
Kuningashiirihaukka

**Kuningashiirihaukka** (*Buteo regalis*) on hiirihaukkojen sukuun kuuluva lintu. Se pesii Pohjois-Amerikan länsiosissa Yhdysvalloissa ja Kanadassa ja talvehtii Yhdysvaltojen eteläosissa ja Pohjois-Meksikossa.

Sen elinpiiriä ovat arot ja aavikot.

 
Se on hiirihaukkojen suvun suurin lintu. Sen pituus on 56–69&nbsp;cm, siipien väli 133–142&nbsp;cm, ja se painaa 977–2&nbsp;074&nbsp;g. Se munii huhtikuun alun ja toukokuun alun välisenä aikana. Koiras tuo ruokaa poikasille ja naaras ruokkii ne. Sen ravintoa ovat nisäkkäät, kuten jänikset, marmotinit ja preeriakoirat.

## Lähteet

## Aiheesta muualla
*
PSE-liha

**PSE-liha** (*stressiliha*) on sian- ja naudanlihassa sekä siipikarjassa esiintyvä teuraslihan laadun heikentymä, jonka aiheuttaa energia-aineenvaihdunnan muuttuminen anaerobiseksi juuri ennen teurastusta. Tämä prosessi jatkuu vielä teurastuksen jälkeenkin, lisäten glykogeenista syntyvän maitohapon eritystä lihaksissa, nostaen sen happamuutta (pH-arvo laskee). pH:n nopea lasku lämpimässä lihassa hajottaa myosiinin ja aktiinin rakenteita, heikentäen lihan vedensidontakykyä ja sitä kautta vaalentaen sitä. PSE-lihan nimi tuleekin englannin kielen sanoista *pale*, *soft* ja *exudative* (suom. vaalea, pehmeä ja tulehdusnesteinen tai vetinen). Kuluttajalle PSE-liha näyttäytyy kypsennyksen jälkeen kuivana ja mauttomana tuotteena.

Edellä mainitut häiriöt ovat seurausta eläimen stressireaktiosta, jonka yleisimmät aiheuttajat ovat kuljetukseen (matkustus, lastaus, purku) ja käsittelyyn sekä tainnutukseen liittyvät stressitekijät.
PSE-lihaksi luokitellaan liha, jonka pH on alle 5,8 kolme varttia teurastuksesta tai alle 5,5 vuorokauden kuluttua teurastuksesta. (Tervalihan pH-arvo vuorokauden kuluttua on yli 6,0.)

PSE-lihaisuutta esiintyy yleensä vain vaaleissa lihaksissa.

## Katso myös
* Tervaliha

## Lähteet
Vanhakartano (täsmennyssivu)

**Vanhakartano** voi viitata seuraaviin paikkoihin:
*Vanhakartano, Espoon kaupunginosa
*Vanhakartano, kartano Porissa
*Köyliönkartano, myös Vanhakartanona tunnettu kartano Köyliössä
*Yläneen kartano, myös Vanhakartanona tunnettu kartano Yläneellä
Köyliönkartano

**Köyliönkartano** () eli **Vanhakartano** on Köyliönjärven Kirkkosaaressa (Köyliönsaaressa) sijaitseva kartano. Se kuuluu Museoviraston luokittelemiin Valtakunnallisesti merkittäviin rakennettuihin kulttuuriympäristöihin.

## Alkuperä ja omistajat
Köyliönkartano on mahdollisesti Suomen vanhin kartano. Sen oletetaan olleen alun perin talonpoika Lallin omistuksessa ja joutuneen kristinuskon saapumisen jälkeen katolisen kirkon haltuun. Tällöin Köyliönkartano olisi peräisin jo 1100-luvun puolivälistä. Asutusta kartanon alueella on ollut jo ainakin rautakaudelta lähtien.

Kartano esiintyy historiallisissa dokumenteissa ensimmäisen kerran 1300-luvulla, jolloin se kuului Turun piispalle. Keskiajalla kartano käsitti Köyliönsaaren lisäksi useita kyliä ja tiloja Köyliönjärven itäpuolella sekä tiloja Säkylässä, Eurassa ja Kokemäellä.

Uskonpuhdistuksen myötä 1530-luvulla kuningas Kustaa Vaasa muodosti Köyliönkartanosta kuninkaankartanon ja lahjoitti sen pojalleen Juhana Herttualle. Tämä puolestaan luovutti kartanon aviottomalle pojalleen Julius Gyllenhielmille vuonna 1576. Gyllenhielmin varhaisen kuoleman jälkeen Köyliönkartano päätyi hänen sisarensa Sofia Gyllenhielmin lapsille, joiden isä oli ranskalaissyntyinen sotapäällikkö Pontus De la Gardie. De la Gardie -suvulle kartano kuului 1750-luvulle saakka ja sen läänitykset laajenivat samalla niin, että ne käsittivät lopulta lähes koko pitäjän. Seuraavaksi omistajaksi tuli vuonna 1754 Cedercreutz-suku, jonka hallussa Köyliönkartano on edelleen.

Köyliönkartanon kartta vuodelta 1697 maanmittari Olof Mörtin tekemä. Kartassa näkyy vanhakartano ja kirkko. Varsinaisesti kartta esittää Polsun rusthollin maita.

## Rakennukset
Köyliönkartanon vanha päärakennus tuhoutui tulipalossa 1800-luvun alussa. Nykyinen uusklassistinen päärakennus sekä toinen asuinrakennus valmistuivat vuonna 1817. Palvelusväelle rakennettu kaksikerroksinen punamullattu *Alapytinki*  on 1700-luvun lopulta.

Vanhin rakennus on niin sanottu *Lallin kellari*. Kansanperinteen mukaan Lallin surmaaman Piispa Henrikin hiippaa olisi säilytetty Lallin tilan kellarissa. Nimestään huolimatta kivirakenteinen holvikellari ei kuitenkaan ole talonpoika Lallin ajalta, vaan 1500-luvulta.

Köyliönkartanon puistossa sijaitsee kaksi rautakautista kalmistoa sekä vuonna 1751 palaneen Köyliön toisen kirkon paikka. Kirkko oli rakennettu 1600-luvulla kartanon kivikappelin yhteyteen. 1800-luvulla nykymuotonsa saaneessa puistossa on myös 1600-luvulta periytyvä puutarha.

## Lähteet
*''Hivenen Köyliön pitäjän maanomistusolojen kehityksestä''. Tapio Linturi, 2004. 
*Museovirasto/Valtakunnallisesti merkittävät rakennetut kulttuuriympäristöt

### Viitteet

## Aiheesta muualla
* Pakanuudenaikuinen kalmisto Köyliönkartanon maalla päivänvaloon. Jo kaivettu esiin kuusitoista hautaa, joista talteenotettu runsaasti muinaisesineitä, Helsingin Sanomat, 16.07.1925, nro 188, s. 5, Kansalliskirjaston digitaaliset aineistot
Kynsimökrassi

**Kynsimökrassi** (*Cardaria draba*) on laji kynsimökrassien suvussa. Sitä esiintyy Euroopan eteläosissa. Se on monivuotinen latvastaan haarova ruoho. Soikean pitkulaisista ja harvasti hammaslaitaisista lehdistä alemmat ovat ruodillisia, ylemmät sepiviä. Kukinto on tiheä ja haarova, pieniteriöiset kukat ovat valkoisia. Lidut ovat herttamaisia.

## Lähteet
* Hämet-Ahti, Leena, Suominen, Juha, Ulvinen, Tauno & Uotila, Pertti (toim.) 1998: Retkeilykasvio, 4. uudistettu painos, 656 s. Luonnontieteellisen keskusmuseon kasvimuseo. Helsinki.

## Aiheesta muualla
* Luontoportti: Kynsimökrassi (''Lepidium draba'')
* Pohjolan kasvien pauloissa: ''Lepidium draba'' - kynsimökrassi
* United States Department of Agriculture (USDA): ''Cardaria draba'' 
* Flora of China: ''Cardaria draba''
Virginiankrassi

**Virginiankrassi** (*Lepidium virginicum*) on laji krassien suvussa. Sitä esiintyy Pohjois-Amerikassa. Se on 20–30-senttimetriseksi kasvava ruoho, jonka alimmat lehdet ovat liuskaisia, ylemmät kapeita hammaslaitaisia. Valkoiset terälehdet ovat tavallisesti verhiötä pidempiä.

Virginiankrassi on levinnyt Pohjois-Amerikasta eri puolille maailmaa, myös useimpiin Euroopan maihin. Suomessa lajia on havaittu harvoin uustulokkaana, joka kasvaa yleisimmin radanvarsilla. 

## Lähteet

## Aiheesta muualla
*Kasviatlas: Virginiankrassi (''Lepidium virginicum'')
*ITIS: ''Lepidium virginicum'' 
*United States Department of Agriculture (USDA): ''Lepidium virginicum'' 
*Flora of China: ''Lepidium virginicum''
Volganpernaruoho

**Volganpernaruoho** (*Sisymbrium volgense*) on laji pernaruohojen suvussa. Sitä esiintyy kaakkoisella Venäjällä. Se on monivartinen ja runsashaarainen ruoho, jonka alemmat lehdet ovat kolmiomaisia ja keihästyvisiä, ylemmät suikeita ja kapeatyvisiä.

## Lähteet
* Hämet-Ahti, Leena, Suominen, Juha, Ulvinen, Tauno & Uotila, Pertti (toim.) 1998: Retkeilykasvio, 4. uudistettu painos, 656 s. Luonnontieteellisen keskusmuseon kasvimuseo. Helsinki.

## Aiheesta muualla
* Suomen Lajitietokeskus: Volganpernaruoho (''Sisymbrium volgense'')
* Kasviatlas 2022: Volganpernaruohon (''Sisymbrium volgense'') levinneisyys Suomessa.
* Global Biodiversity Information Facility (GBIF): ''Sisymbrium volgense'' 
* Centre for Agriculture and Biosciences International (CABI): ''Sisymbrium volgense''
Bob Birch

**Bob Birch** (*Robert Wayne Birch*; 14. heinäkuuta 1956 – 15. elokuuta 2012) oli yhdysvaltalainen basisti. Bob Birch soitti mm. Elton Johnin yhtyeessä ja myös sessiomuusikkona. 

Birchin kuolemaa tutkitaan itsemurhana.

## Lähteet
Tommy Clufetos

**Tommy Clufetos** (s. 30. joulukuuta 1979, Detroit, Yhdysvallat) on yhdysvaltalainen rumpali. Hän on tällä hetkellä (2012) mukana Ozzy Osbournen sooloyhtyeessä ja soittaa Osbournen toisen yhtyeen Black Sabbathin kanssa konserteissa Bill Wardin tilalla.

Clufetos on soittanut aiemmin myös Ted Nugentin, Alice Cooperin, John 5:n ja Rob Zombien yhtyeissä. 

## Soittimet
Clufetos käyttää Meinl Percussionin symbaaleja.

## Lähteet
Alkukampelat

**Alkukampelat** (Psettodidae) on piikkimakrillikaloihin kuuluva heimo. Heimon ainoa suku on *Psettodes*, jonka lajeja tavataan Länsi-Afrikan rannikkoseudulta ja indopasifiselta merialueelta.

## Lajit ja anatomia
Varhaisimmat alkukampeloiden heimoon kuuluvien lajien fossiilit on ajoitettu eoseenikaudelle. Nykyään heimossa elää yksi suku ja kolme lajia. Lajit ovat alkukampela (*Psettodes erumei*), piikkialkukampela (*P. bennettii*) ja täpläalkukampela (*P. belcheri*). Alkukampeloita pidetään kampelakalojen lahkon alkeellisempana heimona, muun muassa niiden selkänikamien määrä on pienempi kuin muilla lahkon heimoilla. Suurin heimon lajeista, alkukampela, voi saavuttaa 64 cm:n pituuden. Alkukampelalajit ovat ruumiinmuodoltaan ovaalinmallisia ja litteähköjä, mutta eivät yhtä litteitä kuin eräät muun kampelakalat. Selkä- ja peräevät ovat piikikkäät ja eivät ulotu päähän asti. Pyrstöevä on muodoltaan viuhkamainen ja erillään selkä- ja peräevistä. Alkukampeloiden silmät voivat sijaita joko oikealla tai vasemmalla kyljellä. Heimon kalojen suu on kookas ja hampaat ovat kartiomaiset ja suurikokoiset. Alkukampelalajien kyljet ovat  eriväriset. Silmätön kylki on valkoinen tai vaalean ruskea ja kylki, jossa silmät sijaitsevat, on tumman ruskea.

## Levinneisyys ja elintavat
Kaksi alkukampeloiden heimon lajeista, piikkialkukampela ja täpläalkukampela elävät Afrikan länsirannikolla ja alkukampelaa tavataan indopasifiselta merialueelta. Heimon kalat uivat kampelakaloille epätyypillisesti pystyasennossa. Alkukampeloiden ravintoa ovat toiset pienemmät kalat. Heimon lajeja pyydystetään ruokakaloiksi.

## Lähteet